**ОБОСОБЕНА ПОЗИЦИЯ № 2**

 **Проект!**

**ДОГОВОР ЗА ИЗРАБОТКА, ДОСТАВКА И МОНТАЖ НА МЕБЕЛИ**

**№ ……………………………/………………..г**

по Проект **BG05SFOP001-4.001-0005 „Ефективно функциониране на Областен информационен център - Русе“ финасиран по Оперативна програма „Добро управление“**

Днес, …………….. г., в гр. Русе, на основание на основание чл. 101е от ЗОП, Раздел VI от Вътрешните правила за провеждане на процедури по възлагане на обществени поръчки в Община Русе и във връзка с проект BG05SFOP001-4.001 - 0005„Ефективно функциониране на Областен информационен център - Русе“ финасиран от Оперативна програма „Добро управление“, между:

1. **ОБЩИНА РУСЕ**, със седалище и адрес на управление гр. Русе, пл. „Свобода” №6, БУЛСТАТ 000530632, представлявана от **Пламен Пасев Стоилов** – Кмет на Община Русе, наричана по-долу за краткост **ВЪЗЛОЖИТЕЛ**, от една страна и

и

1. **………………………………………………. – гр. …………………..**, със седалище и адрес на управление……………………………………………………., ЕИК……………………….,, представлявано от ……………………………, в качеството и на …………………………, наричан за краткост **Изпълнител**.
2. **ПРЕДМЕТ НА ДОГОВОРА. СРОК И МЯСТО НА ИЗПЪЛНЕНИЕ НА ДОСТАВКАТА**

Чл. 1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да **изработи достави и монтира мебели** в обхвата посочен в Заданието за обществена поръчка и Приложение № 2, за нуждите на Проект BG05SFOP001-4.001 – 0005 „Ефективно функциониране на Областен информационен център - Русе“, финансиран от Оперативна програма „Добро управление“.

.

 (2) Мястото на доставяне и монтаж на стоките по този договор е до краен получател – на посочено от Възложителя място в писмената заявка.

**ІІ. СРОК НА ДОГОВОРА**

Чл.2. Срока на доставка и монтажа на стоките, предмет на настоящия договор се извършва **до 30 дни,** считано от датата на подаване на заявка.

**III. ЦЕНИ, УСЛОВИЯ И НАЧИН НА ПЛАЩАНЕ**

Чл. 3**.**(1) Общата стойност на доставката по договора, възлиза в размер на ……………… лв. (…………………………………….) с включен ДДС.

Чл. 4.(1) **ВЪЗЛОЖИТЕЛЯТ** ще извършва плащане на **ИЗПЪЛНИТЕЛЯ** в 30(тридесет) дневен срок след представяне на двустранно подписани протоколи и оригинална фактура, която задължително съдържа следната информация:

Получател: Община Русе

Адрес: пл. Свобода 6

ЕИК 000530632

Получил фактурата: Димитър Генков - Ръководител на проекта

Номер на документа, дата, място

В описателната част на разходооправдателните документи следва да се впише, че разходът е извършен за сметка на проект *BG05SFOP001-4.001 - 0005„Ефективно функциониране на Областен информационен център - Русе“ финансиран от Оперативна програма „Добро управление“.*

(2)Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

(3) Плащанията по договора се извършват в български лева, по банков път от страна на **ВЪЗЛОЖИТЕЛЯ** с платежно нареждане по сметка на **ИЗПЪЛНИТЕЛЯ**, както следва:

Банка:………………

IBAN: ……………..

BIC: ………………..

(4) Банковата сметка може да бъде променена с уведомително писмо, което ще има обвързваща сила и за двете страни по договора.

(5) **ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на **ИЗПЪЛНИТЕЛЯ**.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

чл.5. **ИЗПЪЛНИТЕЛЯТ** се задължава:

а) да изработва, доставя и монтира стоката, съгласно заявките, в договорения срок и да я предава, придружена със съпътстващата я документация.

б) да доставя и монтира стоките в съответния вид, количество и качество на мястото на доставяне, съгласно заявките на Възложителя.

 в) да извърши договореното качествено, съобразно изискванията и указанията на **ВЪЗЛОЖИТЕЛЯ** и приложимите нормативни разпоредби;

г) **ИЗПЪЛНИТЕЛЯТ** е длъжен да посочва във всички разходооправдателни документи и платежни документи предмет на настоящия договор, наименованието на оперативната програма, номера на договора за безвъзмездна финансова помощ, името на проекта с регистрационен номер, финансиран по съответната бюджетна линия.

д) **ИЗПЪЛНИТЕЛЯТ** е длъжен да спазва Указанията на УО за прилагане на правилата за информация и комуникация, посочени в Единния наръчник на бенефициента:

- **ИЗПЪЛНИТЕЛЯТ** е длъжен да използва във всички документи, предмет на настоящия договор: емблемата на ЕС и упоменаването „Европейски съюз“, наименованието на съфинансиращия фонд, общото лого за програмен период 2014-2020 г. с наименованието на оперативна програма „Добро управление“, наименование на проекта и в зависимост от вида информационен материал и други реквизити посочени в Наръчника.

е) **ИЗПЪЛНИТЕЛЯТ** се задължава да осигури достъп на Управляващия орган на ОП „Добро управление“, Сертифициращия орган, националните одитираши органи, Европейската служба за борба с измамите и/или техни представители и външни одитори, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство, Всички препоръки отправени от УО на ОП „Добро управление“ в резултат на направена документална проверка на място, следва да бъдат изпълнени в указания срок.

ж) да предаде предмета на договора на **ВЪЗЛОЖИТЕЛЯ** в определения срок;

з) да изпълнява указанията на **ВЪЗЛОЖИТЕЛЯ** по осъществяването на предмета на договора.

чл.6. **ИЗПЪЛНИТЕЛЯТ** има право да получи договореното възнаграждение при условията на настоящия договор.

чл.7. **ИЗПЪЛНИТЕЛЯТ с**е задължава да сключи договор за подизпълнение, ако е обявил в офертата си ползването на подизпълнители, както и да предоставя на ВЪЗЛОЖИТЕЛЯ информация за плащанията по договорите за подизпълнение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

чл.8.. **ВЪЗЛОЖИТЕЛЯТ е** длъжен да заплаща уговорената в раздел III цена при условията и сроковете на настоящия договор.

чл.9.. **ВЪЗЛОЖИТЕЛЯТ** предоставя на **ИЗПЪЛНИТЕЛЯ** цялата необходима информация във връзка с изпълнение на задълженията му по договора.

чл.10. Възложителят се задължава да извършва всички необходими действия по комуникация и координация, необходими за правилното изпълнение на предмета на договора.

чл.11. **ВЪЗЛОЖИТЕЛЯТ** оказва пълно съдействие на **ИЗПЪЛНИТЕЛЯ** при изпълнение на неговите задължения по настоящия договор, когато конкретните обстоятелства го изискват.

чл.12.**ВЪЗЛОЖИТЕЛЯТ** може да упражнява текущ контрол върху изпълнението на възложената работа, като може да иска отстраняване на несъответствия, доработване и преработване при непълнота в определен от него подходящ срок;

чл.13. **ВЪЗЛОЖИТЕЛЯТ** има право да откаже да приеме изпълнението, ако при извършване на проверка на неговото състояние открие съществени недостатъци.

**VI.ОТГОВОРНОСТ НА СТРАНИТЕ ПРИ НЕИЗПЪЛНЕНИЕ**

Чл. 14**.**(1) Ако **ИЗПЪЛНИТЕЛЯТ** не изпълни възложената поръчка, както и при неспазване срока за изпълнение на кое да е от задълженията му договора, същият е длъжен да заплати на **ВЪЗЛОЖИТЕЛЯ** неустойка в размер на 1 % (един процент) от крайната цена на договора за всеки просрочен ден, но не повече от 20% (двадесет процента) от тази цена, както и обезщетение за претърпените вреди в действителен размер в случаите, в които те надхвърлят договорената неустойка.

(2) Когато забавата при неизпълнение на кое да е от задълженията по този договор от страна на **ИЗПЪЛНИТЕЛЯ** продължи за повече от 3 (три) дни, **ВЪЗЛОЖИТЕЛЯТ** приема, че е налице отказ на **ИЗПЪЛНИТЕЛЯ** да изпълни задълженията си по договора. В този случай **ИЗПЪЛНИТЕЛЯТ** дължи освен неустойката за забавено изпълнение, договорена по-горе, и неустойка в размер на 5 % (пет процента) от цената на договора, както и обезщетение за претърпените вреди в случаите, в които те надхвърлят договорената неустойка.

Чл. 15. При забава в изплащането на дължима по този договор сума, **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на в размер на 1 % (един процент) от цената на договора за всеки ден забава, но не повече от 20 % (двадесет процента) от стойността му, както и обезщетение за претърпените вреди в случаите, в които те надхвърлят договорената неустойка.

Чл. 16. **ВЪЗЛОЖИТЕЛЯТ** може да прихване дължимите му неустойки от плащанията, които има да извършва на **ИЗПЪЛНИТЕЕЛЯ.**

Чл. 17. **Възложителят** не носи отговорност за вреди, нанесени на служителите или имуществото на **Изпълнителя** по време на изпълнение на настоящия договор или като последица от него.

Чл. 18. **Изпълнителят** поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него.

**VII. ФОРСМАЖОРНИ ОБСТОЯТЕЛСТВА**

Чл. 19. Страните по настоящия договор не дължат обезщетение за понесени вреди и загуби, ако последните са причинени в резултат на непредвидени обстоятелства.

Чл. 20.(1) „Непредвидени обстоятелства” по смисъла на този договор са обстоятелствата по §1, т. 14б от ДР на ЗОП, а именно: обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

(2) Не представляват „непредвидени обстоятелства” събития, причинени по небрежност или чрез умишлено действие на **ВЪЗЛОЖИТЕЛЯ** или **ИЗПЪЛНИТЕЛЯ** или на негови представители и/или служители.

Чл. 21.(1)Ако страната, която е следвало да изпълни свое задължение по договора, е била в забава, тя не може да се позовава на „непредвидени обстоятелства”. Липсата на парични средства не представлява „непредвидени обстоятелства”.

Чл. 22. Страната, за която са налице „непредвидени обстоятелства” е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 5 (пет) дневен срок от настъпване на тези обстоятелства. При неуведомяване се дължи обезщетение за настъпилите от това вреди в действителен размер.

**VIII.ПРЕКРАТЯВАНЕ НА ДОГОВОРА**

Чл. 23.(1) Настоящият договор се прекратява:

1. с изпълнение на задълженията на страните;

2. при ликвидация или преобразуване на юридическото лице или едноличния търговец – изпълнител.

3. по взаимно писмено съгласие на страните.

(2) Извън посочените по-горе случаи договорът може да бъде прекратен едностранно с 10 (десет) дневно писмено предизвестие преди изтичане на договорения срок при възникване на следните обстоятелства:

1. от изправната страна по договора - при виновно неизпълнение на договорно задължение на другата страна;

 (3) Без предизвестие настоящият договор може да бъде прекратен едностранно от **ВЪЗЛОЖИТЕЛЯ** в случаите на констатирани нередности, измама, изпадане в банкрут или конфликт на интереси.

**VІІ. КОНФЛИКТ НА ИНТЕРЕСИ**

Чл.24. **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**IХ. ПОВЕРИТЕЛНОСТ**

Чл.25. При реализиране на своите правомощия **ИЗПЪЛНИТЕЛЯТ** и  **ВЪЗЛОЖИТЕЛЯТ** спазват изискванията за защита на личните данни съобразно разпоредбите на приложимото национално законодателство.

**Х. НЕРЕДНОСТИ**

Чл.26. **ИЗПЪЛНИТЕЛЯТ** по настоящия договор се задължава незабавно да докладва на **ВЪЗЛОЖИТЕЛЯ** за всички заподозрени и/или доказани случаи на измама и/или нередност.

Чл.27. **ИЗПЪЛНИТЕЛЯТ** е длъжен да уведоми всички свои служители, работещи по изпълнението на договора да докладват всеки случай на подозрение и/или доказани случаи на нередност и/или измама.

**ХI. КАЧЕСТВО И ГАРАНЦИЯ**

Чл. 28. Качеството на стоките, предмет на настоящия договор, следва да отговаря на техническите стандарти на производителя и на изискванията на Възложителя, посочени в Заданието за обществена поръчка и Приложението.

Чл. 29. Гаранционният срок за изработените, доставените и монтирани мебели е 36 месеца, считано от датата на подписване на приемо – предавателния протокол.

**XII. ДРУГИ УСЛОВИЯ**

Чл.30.(1)Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма.

(2) В случай на непостигане на договореност по предходния член, всички спорове, породени от този договор или отнасящи се до него, в това число споровете, породени от или отнасящи се до неговото тълкуване, недействителност, неизпълнение или прекратяване, ще бъдат разрешавани съобразно българските материални и процесуални закони от компетентния съд по реда на ГПК.

Чл.31. Всички съобщения между страните, свързани с изпълнението на този договор са валидни, ако са направени в писмена форма и подписани от упълномощените представители на страните по договора.

Чл.32. Никоя от страните по този договор няма право да прехвърля другиму правата и задълженията, произтичащи от него.

 За неуредените въпроси в настоящия договор се прилага действащото българско законодателство.

 Настоящият договор се състави в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Неразделна част от договора е офертата на **ИЗПЪЛНИТЕЛЯ**.

|  |  |
| --- | --- |
| **Неразделна част от договора са:**1. Приложение № 2;
2. Ценово предложение на Изпълнителя;
3. Техническо предложение на Изпълнителя;
 |  |

**ВЪЗЛОЖИТЕЛ: ИЗПЪЛНИТЕЛ:……………………**

**ОБЩИНА РУСЕ**

**ПЛАМЕН СТОИЛОВ**

*Кмет на Община Русе*

**САБИНА МИНКОВСКА**

*Началник отдел”Финансово стопански”*